[{"text_idx": "#000000", "text": "Helistan Reet Linnale hommikul. Harilikult muusikutele nii vara ei helistata, aga me oleme kokku leppinud. Ja veel oleme kokku leppinud, et ra\u0308a\u0308gime MERL\u2019ist*, ansamblist, millest algas kolme noore lauljatari tee ta\u0308nini kestvale populaarsusele."}, {"text_idx": "#000003", "text": "Kas on tihti ette tulnud, et ristso\u0303nades ku\u0308sitakse nelja ta\u0308hega so\u0303na ja vastuseks sobib MERL?"}, {"text_idx": "#000010", "text": "Sellest oskaks vist rohkem Marju Kuut ra\u0308a\u0308kida. Tean ainult, et mind ei kutsutud sinna esimese liikmena. Kui Marjul tuli idee teha niisugust naiste punti, siis esimesena sai kutse Lagle Alpius, raadios oli ta kokku puutunud Elle Kalmoga, kes nu\u0308u\u0308d Kanadas elab, ja mina olin viimane. Olin ka raadio tu\u0308tarlasteansamblis laulnud ja u\u0308likooli puntides kaasa teinud, ju siis oli minu nimi ka juba teada."}, {"text_idx": "#000011", "text": "Aga see oli Marju idee ja Marju soov, et hakata tegema sellist naiskvartetti. Aga mitte mingil juhul Lainet! Ta\u0308iesti teine suund oli."}, {"text_idx": "#000014", "text": "Kes teie ba\u0308ndile pilli ma\u0308ngisid? Teie ise ju erilised pillimehed ega pillinaised ei olnud."}, {"text_idx": "#000015", "text": "Ainuke, kes meist neljast pilli ma\u0308ngis, oligi Marju, tema o\u0303petas flo\u0308o\u0308di abil meile lugusid. Ta o\u0303ppis tol ajal muusikakoolis ja siis ma\u0308ngiski meile partiid ette mitte klaveril, vaid flo\u0308o\u0308dil."}, {"text_idx": "#000016", "text": "Aga me tegime toredat koosto\u0308o\u0308d Mikronitega, kes oli ka selle aja va\u0308ga ko\u0303va ba\u0308nd."}, {"text_idx": "#000017", "text": "Mo\u0303ni tolleaegne ba\u0308nditegija kurdab nu\u0308u\u0308d memuaarides, et esinemisi jagus biit- ja popansamblitele vahel vaid u\u0308he ka\u0308e so\u0303rmede jagu. Kuidas olid lood MERL\u2019i esinemisvo\u0303imalustega?"}, {"text_idx": "#000018", "text": "Mina ma\u0308letan just seda, et 70-ndatel, kui pa\u0308rast Mikroneid alustasime koosto\u0308o\u0308d Olav Ehala ansambliga ja so\u0303itsime mo\u0308o\u0308da Eestimaad ringi, tehes ta\u0308nases mo\u0303ttes tuuri. Meie repertuaaris olid pooled lood inglise keeles, mis veidi hiljem oli ta\u0308iesti mo\u0303eldamatu. Ja nendel suvetuuridel 70-ndate alguses esinesid koos Ehala orkestriga meie parimad solistid: Jaak Joala, Ivo Linna, Boris Lehtlaan, va\u0308hem To\u0303nis Ma\u0308gi ja muidugi MERL. Meie u\u0308lesandeks oli tihti ka taustavokaali laulmine solistidele. See oli ikka va\u0308ga ko\u0303va so\u0303na!"}, {"text_idx": "#000019", "text": "Rokimehed on tihti aususehetkedel tunnistanud, et eks seda ba\u0308ndi ole ikka eelko\u0303ige sellepa\u0308rast tehtud, et tu\u0308drukutele meeltmo\u0308o\u0308da olla. Kuidas see tu\u0308drukuteba\u0308ndi poolt vaadatuna va\u0308lja na\u0308eb? Kas vo\u0303isite ta\u0308nu oma laulmisele u\u0308ksko\u0303ik millise Ilu-Eedi vo\u0303rku vo\u0303tta?"}, {"text_idx": "#000022", "text": "Arvan, et selliseid va\u0308ikeseid kooslusi oli ikka ku\u0308ll. Ma ei saa ku\u0308ll o\u0308elda, et olime nii supersuperhead, aga me u\u0308ritasime laulda stiilis, mis oli tavalisele kultuurimaja ansamblile natuke keeruline. See no\u0303udis natuke rohkem musikaalsust ja rohkem muusika kuulamist, nii et pa\u0308ris otseselt meid keegi ja\u0308ljendama ei hakanud. See Marju ha\u0308a\u0308lteseadmine oli suhteliselt keeruline."}, {"text_idx": "#000025", "text": "Miks MERL\u2019i tegevusaeg nii lu\u0308hikeseks ja\u0308i? Ei ma\u0308leta ku\u0308ll, et teid oleks populaarsuse langus tabanud."}, {"text_idx": "#000028", "text": "Mida vanemaks saad, seda rohkem tahad suhelda inimestega, kellega oled nooruses kokku puutunud. Viimastel aastatel oleme eriti palju suhelnud. Tegime ju ka come-back\u2019i. Andsime u\u0308he kontserdi, mis meile endile ha\u0308sti palju pakkus, aga kui salvestust kuulsime, siis enam va\u0308ga kuulata ei tahtnud, sest selles eufoorias kaldutakse u\u0308le pingutama ja see polnud just ko\u0303ige puhtam variant."}, {"text_idx": "#000032", "text": "*MERL \u2013 legendaarne naisansambel 1970. aastate algusest; nimi oli moo-dustatud kvarteti liikmete eesnimede esita\u0308htedest: Marju Kuut, Elle Kalmo, Reet Linna, Lagle Alpius. Ansambel oli oma la\u0308a\u0308neliku ko\u0303laga tolleaegses muusi-kaelus ta\u0308iesti uudne na\u0308htus ja omandas suure populaarsuse eelko\u0303ige noorema kuulajaskonna hulgas."}]